**Tanulmányok alatti vizsgák követelményei**

**4. osztály**

|  |  |  |
| --- | --- | --- |
| **IRODALOM**   * Élethelyzetnek megfelelően, kifejezően, érthetően kommunikál. * Egyszerű magyarázat, szemléltetés (szóbeli, képi, írásbeli, dramatikus tevékenység) alapján megérti az új kifejezés jelentését. * Élményeiről, olvasmányairól segítséggel vagy önállóan beszámol. * Felismeri, értelmezi a szövegben a számára ismeretlen szavakat, kifejezéseket. * Képességeinek megfelelő szöveget hangos vagy néma olvasás útján megért. * Felismeri, indokolja a cím és a szöveg közötti összefüggést. * A szöveg megértését igazoló feladatokat végez. * Mozgósítja a hallott és olvasott szöveg tartalmával kapcsolatos ismereteit, élményeit, tapasztalatait, és összekapcsolja azokat. * Megfigyeli a költői nyelv sajátosságait, megértésélményeit az általa választott módon megfogalmazza, megjeleníti. * A tanult verseket, mondókákat, rövidebb szövegeket szöveghűen, érthetően tolmácsolja. * Megismer néhány mesét és történetet a magyar és más népek irodalmából. * Olvas és megért nép- és műköltészeti alkotásokat, rövidebb epikai műveket, verseket. * Olvasási szintjének megfelelő szöveget hangos vagy néma olvasás útján megért. * Az olvasott szöveghez illusztrációt készít, a hiányos illusztrációt kiegészíti, vagy a meglévőt társítja a szöveggel. * Ajánlással és/vagy egyéni érdeklődésének és az életkori sajátosságainak megfelelően választott irodalmi alkotást ismer meg. * Különbséget tesz a mesés és valószerű történetek között. * Szövegszerűen felidézi Kölcsey Ferenc: Himnusz, Vörösmarty Mihály: Szózat, Petőfi Sándor: Nemzeti dal című verseinek részleteit. * Ismeri a keresztény/keresztén ünnepköröket (karácsony, húsvét, pünkösd), nemzeti és állami ünnepeket (március 15., augusztus 20., október 23.), népszokást (Márton-nap, Luca-nap, betlehemezés, húsvéti locsolkodás, pünkösdölés). * Megismer a szűkebb környezetéhez kötődő irodalmi és kulturális emlékeket, emlékhelyeket. * Jellemző és ismert részletek alapján azonosítja a nemzeti ünnepeken elhangzó költemények részleteit, szerzőjüket megnevezi. * Adott vagy választott témában 8-10 mondatos fogalmazást készít a tanult fogalmazási ismeretek felhasználásával. * Megadott szempontok alapján rövid szöveget ír vagy kiegészít, vagy átalakít, vagy vázlatot készít. | | |
| **MAGYAR NYELV**   * A kiejtéssel megegyező, rövid szavak leírásában követi a helyesírás szabályait. * A kiejtéstől eltérő szavakat megfigyelés, szóelemzés alkalmazásával tanítói segítséggel megfelelően leírja. * Azonos és különböző betűkkel kezdődő szavakat betűrendbe sorol, a megismert szabályokat alkalmazza digitális felületen való kereséskor is. * Megfigyeli és tapasztalati úton megkülönbözteti egymástól a magánhangzókat és a mássalhangzókat, valamint időtartamukat. * A hangjelölés megismert szabályait jellemzően helyesen alkalmazza a tanult szavakban. * Biztosan szótagol, alkalmazza az elválasztás szabályait. * Az egyéni sajátosságaihoz mérten olvashatóan ír. * Törekszik a rendezett írásképre, esztétikus füzetvezetésre. * Egyéni képességeinek megfelelően alkot szövegeket írásban. * A szövegalkotás során törekszik a megismert helyesírási szabályok alkalmazására és meglévő szókincsének aktivizálására. * A mondatot nagybetűvel kezdi, alkalmazza a mondatvégi írásjeleket a kijelentő, a kérdő, a felszólító, a felkiáltó, és az óhajtó mondatoknál. * Szavakat, szószerkezeteket, 3-4 szavas mondatokat leír megfigyelés és/vagy diktálás alapján. * Önállóan felismeri és elkülöníti az egytövű ismert szavakban a szótövet és a toldalékot. * Szavakat hangokra és szótagokra bont. * Kérdésre adott válaszában helyesen toldalékolja a szavakat. * Megkülönbözteti a szavak egyes és többes számát. * A személynevek, állatnevek és a lakóhelyhez kötődő egyszerű egyelemű helyneveket nagy kezdőbetűvel írja le. * Írásbeli munkáját segítséggel vagy önállóan ellenőrzi és javítja. * Törekszik a tanult helyesírási ismeretek alkalmazására. * 10-20 gyakran használt „j”-t és „ly”-t tartalmazó szó (egy- vagy kéttagú szavak) helyes leírása. * Felismeri és önállóan vagy segítséggel helyesen leírja a tulajdonságot kifejező szavakat és azok fokozott alakjait. * Megkülönbözteti a múltban, jelenben és jövőben zajló cselekvéseket, történéseket. * Felismer és ért néhány egyszerű szólást, közmondást. * Megérti és használja az ismert állandósult szókapcsolatokat. | | |
| **MATEMATIKA**   * Halmazok számosságának megállapítása, összehasonlítása. * Tárgyak, elemek sorba rendezése, összehasonlítása, szétválogatása megnevezett vagy   választott tulajdonság alapján.   * Relációs jelek pontos használata, értelmezése. * Biztos számfogalom a tízes számrendszerben 10 000-es számkörön belül. * A számok helyes írása, olvasása készségszinten. * Értelmezi, elvégezni a szóbeli összeadást, kivonást, szorzást és osztást a 10 000-es számkörben. * Tud szorozni, osztani 10-zel, 100-zal szóban. * Jártas az írásbeli műveletek végzésében 10 000-es számkörben (összeadás, kivonás, szorzás egyjegyű –és kétjegyű szorzóval, osztás egyjegyű osztóval.) * Megold egyszerű, legfeljebb két művelettel leírható szöveges feladatot a megoldási algoritmus alkalmazásával. * Felismeri és megnevezi az egyszerű geometriai alakzatokat: négyszöget, háromszöget, négyzetet, téglalapot és kört. * Meg tudja nevezni testek tulajdonságait: él, lap, csúcs. * Felismeri a szimmetriát síkbeli alakzatokon, tükörtengelyt berajzol. * Ismeri és használja a szabvány mértékegységeket gyakorlati mérések során, el tudja végezni az egyszerű átváltásokat (km, m, dm, cm, mm, t, kg, dkg, g, hl, l, dl, cl, ml, év, hónap, hét, nap, óra, perc, másodperc) * Meg tudja mérni, ki tudja számítani a téglalap és a négyzet kerületét konkrét esetekben. | | |
| **ANGOL NYELV**   * A tanuló aktívan részt vesz a célnyelvi tevékenységekben. Megérti az egyszerű tanári utasításokat, ismerős kérdéseket, melyekre válaszol és reagál is.: * (What is your name? How old are you?, How are you? When is your birthday?, What colour is the..? What do you like?, What can you do?, Have you got a pet? What are you doing?, What do you do?, What month is it? What’s the weather like? What is your favourite animal?,How many…?, Where’s the …?) * Elmond néhány összefüggő mondatot magáról.: * ( I am Lili. I am 10. My birthday is in March. My favourite animal is the dog. I have got a dog, Mázli. I like swimming but I don’t like running. I can dive, too. At the weekends I watch TV and I play games with my family.) * Ismert szavakat, rövid szövegeket elolvas és megért jól ismert témában. * Tanult szavakat, ismerős mondatokat lemásol, minta alapján egyszerű, rövid szövegeket alkot. (pl. My favourite animal)   Fő témakörök: bemutatkozás, családtagok, ház, lakás helyiségei, berendezési tárgyak, ruhadarabok, főbb ételek, térviszonyok, évszakok, hónapok nevei, színek, számok (1-100), időjárás, szabadtéri és benti tevékenységek, állatok és jellemzőik | | |
| **KÖRNYEZETISMERET**   * Azonosítja az anyagok halmazállapotát, megnevezi és összehasonlítja azok alapvető jellemzőit. * Felismeri, megnevezi és megfigyeli egy konkrét növény választott részeit, algoritmus alapján a részek tulajdonságait. Megfogalmazza, mi a növényi részek szerepe a növény életében. * Megnevezi az időjárás fő elemeit. * Felismeri, megnevezi és megfigyeli egy konkrét állat választott részeit, algoritmus alapján a részek tulajdonságait. Megfogalmazza, mi a megismert rész szerepe az állat életében. * Felismeri az élettelen anyagokon és az élőlényeken a mérhető tulajdonságokat. * A kísérletezés elemi lépéseit annak algoritmusa szerint megvalósítja. * A tanító által felvetett problémával kapcsolatosan hipotézist fogalmaz meg, a vizsgálatok eredményét összeveti hipotézisével. * Az adott kísérlethez választott eszközöket megfelelően használja. * Egyszerű kísérletek során megfigyeli a halmazállapot-változásokat: fagyás, olvadás, forrás, párolgás, lecsapódás. * Tanítói segítséggel égéssel kapcsolatos egyszerű kísérleteket végez. Csoportosítja a megvizsgált éghető és éghetetlen anyagokat. * Megfogalmazza a tűz és az égés szerepét az ember életében. * A tanterméről, otthona valamely helyiségéről egyszerű alaprajzot készít és leolvas; * Felismeri lakóhelyének jellegzetes felszínformáit. * Domborzati térképen felismeri a felszínformák és vizek jelölését. * Iránytű segítségével megállapítja és megnevezi a fő- és mellékvilágtájakat. * Térkép segítségével megmutatja hazánk nagytájait, felismeri azok jellemző felszínformáit. * Térkép segítségével megnevezi hazánk szomszédos országait, megyéit, saját megyéjét, megyeszékhelyét, környezetének nagyobb településeit, hazánk fővárosát, és ezeket megtalálja a térképen is. * Felismeri és megnevezi az emberi test részeit, fő szerveit, ismeri ezek működését, szerepét. * Megnevezi az érzékszerveket és azok szerepét a megismerési folyamatokban. * Belátja az érzékszervek védelmének fontosságát, és ismeri ezek eszközeit, módjait. * Ismer betegségeket, felismeri a legjellemzőbb betegségtüneteket, a betegségek megelőzésének alapvető módjait. | | |
| **VIZUÁLIS KULTÚRA**  • Tudja személyes élményeit megjeleníteni képi formában.  • Tudjon mintázni, gyurmával plasztikát létrehozni. – Legyen képes egyszerű lenyomat készítésére.  • Tudjon szabályos vonal, folt és színritmusra épített sor- és terülődíszt alkotni. Legyen képes egyszerű báb tervezésére.  • Tudjon egyszerűbb tárgyakat rajzolni modellezés után.  Legyen képes egyszerűbb tárgyak ábrázolására közvetlen szemlélet és emlékezet után. | | |
| **ÉNEK-ZENE**   Énekes anyag: 12 előre meghatározott dal, ebből, 6 fejből .   Ritmus: éles, nyújtott ritmus, pontozott félkotta, 3/4, 4/4 .   Zenei írás-olvasás: A tanult ritmusértékek és szolmizációs hangok felismerése és reprodukálása .   Irányított zenehallgatás: Hangszerek felismerése a tanév során meghallgatott zeneművekben.   * Emlékezetből énekli a Himnuszt.(Ez az ötödik osztályos követelményben is szerepel.) * Ismer a tanult magyar népdalokhoz tartozó népszokásokat. * Meg tudja különböztetni a népdalfeldolgozásokat az egyéb szimfonikus művektől. * Ismeri a 4/4-es ütemet, valamint az egész értékű kottát és az egyedül álló nyolcadot, azok szüneteivel. * A ritmusok meghosszabbításának jele a pont- Érti annak használatát. * Megkülönbözteti a páros és páratlan lüktetést. * Felismeri és hangoztatja az összetett ritmusokat: szinkópa, nyújtott és éles ritmus. * Ritmizálva szólaltat meg mondókákat, gyermekverseket. * Egyszerű ritmussorokat rögtönöz. * Megismeri, énekli és alkalmazza a felső dó, alsó lá és alsó szó hangokat. * Betűkotta alapján, megadott dó-hellyel tud kottázni, és a kottát szolmizálva leolvasni. | | |
| **TESTNEVELÉS**   * 2-4 ütemű szabad-, társas és kéziszergyakorlatok bemutatás utáni önálló végrehajtása * Menet- és futásgyakorlatok * Járások előre, hátra, oldalra és váltakozó irányokba * Járások sarkon, talpéleken, lábujjhegyen, különböző irányba és forgás közben * Futások 6-7 m-re elhelyezett akadályok felett * Folyamatos futások 6-8 percen keresztül * Szökdelések helyváltoztatás közben előre, oldalra, hátra, meghatározott területre különböző variációkban (sportlétra gyakorlatanyaga) * Különböző labdák mozgatása kézben, átadása kézből kézbe társnak * A labda biztonságos elkapása vagy sebességének csökkentése párban, csoportban, csapatban, pontszerző versengések közben * Megfelelő labda pattintása különböző ütőkkel, labda vezetése, átadása, célra ütése * Gurulóátfordulások végrehajtása kiinduló helyzet nehezítésével * Kézzel (kosárérintés, alkarérintés), lábbal (dekázás) és fejjel történő pattintó érintések alaptechnikájának elsajátítása * A labdával és egyéb eszközökkel történő manipulatív mozgásformák végrehajtása * 30 m síkfutás * Ritmusra végrehajtott szökdelések helyben 2-4 lábhelyzet váltogatásával, páros zárt és egy lábon ugrókötélhajtás közben * Zsugorfejállás elsajátítása * Kézzel és lábbal történő labdavezetési módok végrehajtása | | |
| **TECHNIKA ÉS TERVEZÉS**   * Felismeri a tanult anyagokat, ismeri azok tulajdonságait; * Biztonságosan használja az eszközöket; * A tanult technikákat alkalmazza; * Ismeri a szelektív hulladékgyűjtés fontosságát; * Ismeri a gyalogosokra vonatkozó közlekedési szabályokat; * A tanult közlekedési eszközöket felismeri; * Tárgyalkotás során a technológiák helyes alkalmazása, eszközök szakszerű, biztonságos használata; * Munkadarabjai esztétikusak; * A kerékpár használatához szükséges ismeretek elsajátítása; | | |
| **BIBLIA**   * Ismerje a következő bibliai személyeket, hozzájuk kötődő történeteket: Gedeon, Sámson, Ruth, Sámuel, Péter és Pál. * Memoriter: Az aranyszabály és a Nagy parancsolat, valamint a Mt.28:19-20. * Életkorának megfelelően ismertesse, mit tanít Jézus a boldogságról, az adásról, az imádságról, a megbocsátásról, az őszinteségről és az indulatokról. * Tudja elmondani saját szavaival, hogy mit ünneplünk adventkor. | | |
| **digitális kultúra** |
| * Grafikai alkalmazással készített produktumot megadott szempontok alapján tudjon megfigyelni, véleményét fogalmazza meg. * Tudjon létrehozni egyszerű rajzot, grafikát, dokumentumot, grafikai alkalmazással, tudja ezeket módosítani. * Készítsen egyszerű prezentációt, ábrát, egyéb segédletet. * Hajtson végre, játsszon el hétköznapi tevékenysége során tapasztalt, elemi lépésekből álló, adott sorrendű cselekvést. * Tudjon mindennapi életből vett algoritmust elemi lépésekre bontani, tudja a lépések sorrendjét értelmezni, megfogalmazni az algoritmus kimenetelét. * Próbálja meg ugyanazt a feladatot többféle algoritmussal megoldani. * Tervezzen adott feltételeknek megfelelő kódsorozatot, és hajtassa végre padlórobottal, vagy más eszközzel. * Önállóan vagy tanítói segítséggel választ más tantárgyak tanulásának támogatásához applikációkat, digitális tananyagot, oktatójátékot, képességfejlesztő digitális alkalmazást. * Ismer néhány, kisiskolások részére készített portált, információforrást, digitálistananyag lelőhelyet. * Információt keres az interneten más tantárgyak tanulása során, és felhasználja azt * Az interneten talált adatokat felhasználja digitális produktumok létrehozására. * Tisztában van a személyes adat fogalmával, törekszik megőrzésére, ismer néhány példát az e-Világ veszélyeivel kapcsolatban. |